Κανονισμός (ΕΚ) αριθ. 1007/2001 της Επιτροπής

της 23ης Μαΐου 2001

για την πραγματοποίηση πωλήσεων, μέσω διαγωνισμών, ακλοολών οινικής προέλευσης για αποκλειστική χρήση στον τομέα των καυσίμων στις τρίτες χώρες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς(1), όπως τροποποιήθηκε τελευταία από τον κανονισμό (ΕΚ) αριθ. 2826/2000(2),

τον κανονισμό (ΕΚ) αριθ. 1623/2000 της Επιτροπής, της 25ης Ιουλίου 2000, για τον καθορισμό των λεπτομερειών εφαρμογής του κανονισμού (ΕΚ) αριθ. 1493/1999 για την κοινή οργάνωση της αμπελοοινικής αγοράς, όσον αφορά τους μηχανισμούς της αγοράς(3), όπως τροποποιήθηκε τελευταία από τον κανονισμό (ΕΚ) 545/2001(4), και ιδίως το άρθρο 86,

Εκτιμώντας τα ακόλουθα:

(1) Ο κανονισμός (ΕΚ) αριθ. 1623/2000 καθορίζει, μεταξύ άλλων, τις λεπτομέρειες εφαρμογής σχετικά με τη διάθεση των αποθεμάτων αλκόολης που έχουν συσταθεί στη συνέχεια των αποστάξεων που αναφέρονται στα άρθρα 27, 28, και 30 του κανονισμού (ΕΚ) αριθ. 1493/1999 και που κατέχονται από τους οργανισμούς παρέμβασης.

(2) Πρέπει να πραγματοποιηθούν διαγωνισμοί για τη διάθεση της αλκόολης οινικής προέλευσης με σκοπό την εξαγωγή προς τις τρίτες χώρες που εμφαίνονται στο άρθρο 86 του κανονισμού (ΕΚ) αριθ. 1623/2000, για αποκλειστική χρήση στον τομέα των καυσίμων των τρίτων χωρών, προκειμένου να μειωθούν τα αποθέματα κοινοτικής αλκοόλης οινικής προέλευσης και να εξασφαλιστεί μία συνέχεια στον εφοδιασμό για τις τρίτες χώρες που αναφέρονται στο εν λόγω άρθρο. Η κοινοτική αλκοόλη οινικής προέλευσης που έχει αποθεματοποιηθεί από τα κράτη μέλη αποτελείται από ποσότητες που προέρχονται από τις αποστάξεις που αναφέρονται στα άρθρα 35, 36 και 39 του κανονισμού (ΕΟΚ) αριθ. 822/87 του Συμβουλίου, της 16ης Μαρτίου 1987, για την κοινή οργάνωση της αμπελοοινικής αγοράς(5), όπως τροποποιήθηκε τελευταία από τον κανονισμό (ΕΚ) αριθ. 1677/1999(6), καθώς και στα άρθρα 27 και 28 του κανονισμού (ΕΚ) αριθ. 1493/1999.

(3) Από την έκδοση του κανονισμού (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ(7), οι τιμές προσφοράς και οι εγγυήσεις πρέπει να εκφράζονται σε ευρώ και οι πληρωμές πρέπει να πραγματοποιούνται σε ευρώ.

(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής διαχείρισης οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Πραγματοποιείται πώληση, μέσω δύο διαγωνισμών αλκόολης για αποκλειστική χρήση στους τομείς των καυσίμων στις τρίτες χώρες με αριθμούς 298/2001/ΕΚ και 299/2001/ΕΚ, συνολικής ποσότητας 191000 εκατόλιτρων. Η αλκοόλη προέρχεται από τις αποστάξεις που αναφέρονται στα άρθρα 35 και 36 του κανονισμού (ΕΟΚ) αριθ. 822/87, και στα άρθρα 27 και 28 του κανονισμού (ΕΚ) αριθ. 1493/1999, και κατέχεται από τους οργανισμούς παρέμβασης της Γαλλίας και της Ισπανίας.

Ο διαγωνισμός υπ' αριθμόν 298/2001/ΕΚ αφορά ποσότητα 100000 εκατόλιτρων αλκόολης 100% vol και ο διαγωνισμός υπ' αριθμόν 299/2001/ΕΚ αφορά ποσότητα 91000 εκατόλιτρων αλκόολης 100% vol.

Άρθρο 2

Η αλκόολη που διατίθεται προς πώληση για εξαγωγή εκτός της Ευρωπαϊκής Κοινότητας, προορίζεται να εισαχθεί σε μία από τις τρίτες χώρες που αναφέρονται στο άρθρο 86 του κανονισμού (ΕΚ) αριθ. 1623/2000 και πρέπει να χρησιμοποιηθεί σύμφωνα με τις διατάξεις του ιδίου άρθρου.

Άρθρο 3

Ο τόπος όπου βρίσκονται οι σχετικές δεξαμενές καθώς και οι αναφορές τους, η ποσότητα ακλόολης που περιέχεται σε κάθε μία από τις δεξαμενές, ο αλκοολικός τίτλος και τα χαρακτηριστικά της αλκοόλης, ορισμένες ειδικές προϋποθέσεις, καθώς και η υπηρεσία της Επιτροπής η οποία είναι αρμόδια γαι την παραλαβή των προσφορών, εμφαίνονται στο παράρτημα Ι του παρόντος κανονισμού.

Άρθρο 4

Η πώληση πραγματοποιείται σύμφωνα με τις διατάξεις των άρθρων 87, 88, 89, 90, 91, 95, 96, 100, 101 και 102 του κανονισμού (ΕΚ) αριθ. 1623/2000 και σύμφωνα με το άρθρο 2 του κανονισμού (ΕΚ) αριθ. 2799/98.

Άρθρο 5

Η ελάχιστη τιμή, στην οποία μπορούν να πραγματοποιηθούν οι προσφορές είναι 7,5 ευρώ ανά εκατόλιτρο αλκοόλης 100% vol., για το διαγωνισμό υπ' αριθμόν 298/2001/ΕΚ, και 7,5 ευρώ ανά εκατόλιτρο αλκόολης 100% vol., για το διαγωνισμό υπ' αριθμόν 299/2001/ΕΚ.

Άρθρο 6

1. Η φυσική παραλαβή της αλκοόλης από τις αποθήκες αποθεματοποίησης κάθε οργανισμού παρέμβασης πρέπει να ολοκληρωθεί το αργότερο στις 31 Ιανουαρίου 2002.

2. Η εξαγωγή της αλκόολης που κατακυρώνεται στο πλαίσιο των διαγωνισμών που αναφέρονται στο άρθρο 1 του παρόντος κανονισμού πρέπει να πραγματοποιηθεί το αργότερο στις 28 Φεβρουαρίου 2002.

Άρθρο 7

Για να είναι αποδεκτή, η προσφορά πρέπει να συνεπάγεται την ανάληψη σειράς δεσμεύσεων και την υποβολή εγγράφων που απαριθμούνται στο παράρτημα ΙΙ του παρόντος κανονισμού και πρέπει να είναι σύμφωνη με τα άρθρα 88 και 97 του κανονισμού (ΕΚ) αριθ. 1623/2000.

Άρθρο 8

Οι διατυπώσεις που αφορούν τη δειγματοληψία ορίζονται στα άρθρα 91 και 98 του κανονισμού (ΕΚ) αριθ. 1623/2000.

Άρθρο 9

Η εγγύηση που εξασφαλίζει την πραγματοποίηση της εξαγωγής εντός της καθορισθείσας προθεσμίας ανέρχεται σε ποσό 3 ευρώ ανά εκατόλιτρο αλκόολης 100% vol.

Άρθρο 10

Οι υπηρεσίες της Επιτροπής που αναφέρονται στην παράγραφο 5 του άρθρου 91 του κανονισμού (ΕΚ) αριθ. 1623/2000 εμφαίνονται στο παράρτημα ΙΙΙ του παρόντος κανονισμού.

Άρθρο 11

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Μαΐου 2001.

Για την Επιτροπή

Franz Fischler

Μέλος της Επιτροπής

(1) ΕΕ L 179 της 14.7.1999, σ. 1.

(2) ΕΕ L 328 της 23.12.2000, σ. 2.

(3) ΕΕ L 194 της 31.7.2000, σ. 45.

(4) ΕΕ L 81 της 21.3.2001, σ. 21.

(5) ΕΕ L 84 της 27.3.1987, σ. 1.

(6) ΕΕ L 199 της 30.7.1999, σ. 8.

(7) ΕΕ L 349 της 24.12.1998, σ. 1.

ΠΑΡΑΡΤΗΜΑ I

ΔΙΑΓΩΝΙΣΜΟΣ ΟΣΟΝ ΑΦΟΡΑ ΤΗΝ ΑΛΚΟΟΛΗ ΓΙΑ ΑΠΟΚΛΕΙΣΤΙΚΗ ΧΡΗΣΗ ΣΤΟΥΣ ΤΟΜΕΙΣ ΤΩΝ ΚΑΥΣΙΜΩΝ ΣΤΙΣ ΤΡΙΤΕΣ ΧΩΡΕΣ, ΥΠ' ΑΡΙΘΜΟΝ 298/2001 ΕΚ

I. Τόπος αποθεματοποίησης, όγκος και χαρακτηριστικά της αλκοόλης που διατίθεται προς πώληση

>ΘΕΣΗ ΠΙΝΑΚΑ>

Κάθε ενδιαφερόμενος μπορεί να λάβει, απευθυνόμενος στο σχετικό οργανισμό παρέμβασης, έναντι πληρωμής ποσού 10 ευρώ ανά λίτρο, δείγματα της αλκοόλης που διατίθεται προς πώληση και έχουν ληφθεί από έναν αντιπρόσωπο του σχετικού οργανισμού παρέμβασης.

II. Προορισμός και χρήση της αλκοόλης

Η αλκοόλη που διατίθεται προς πώληση, προορίζεται για εξαγωγή εκτός της Κοινότητας. Πρέπει να εισαχθεί και να υποστεί αφυδάτωση σε μία από τις τρίτες χώρες που εμφαίνονται στον κατάλογο του άρθρου 86 του κανονισμού (ΕΚ) αριθ. 1623/2000, προκειμένου να χρησιμοποιηθεί αποκλειστικά στον τομέα των καυσίμων στις τρίτες χώρες.

Τα αποδεικτικά στοιχεία σχετικά με τον προορισμό και τη χρήση της αλκοόλης παρέχονται από μία διεθνή εταιρεία εποπτείας και διαβιβάζονται στο σχετικό οργανισμό παρέμβασης.

Τα σχετικά έξοδα βαρύνουν τον υπερθεματιστή.

III. Παρουσίαση των προσφορών

1. Οι προσφορές πρέπει να πραγματοποιούνται για την ποσότητα 100000 εκατόλιτρων αλκοόλης εκφραζομένων σε εκατόλιτρα αλκοόλης 100 % vol.

Κάθε προσφορά για ποσότητα κατώτερη δεν είναι αποδεκτή.

2. Οι προσφορές πρέπει:

- είτε να αποστέλλονται με συστημένη επιστολή στην Επιτροπή των Ευρωπαϊκών Κοινοτήτων, rue de la Loi/Wetstraat 200, B-1049 Bruxelles/Brussel,

- είτε να παραδίδονται στην είσοδο του κτιρίου "Loi 130", της Επιτροπής των Ευρωπαϊκών Κοινοτήτων, rue de la Loi/Wetstraat 130, B-1049 Bruxelles/Brussel, μεταξύ 11.00 και 12.00 η ώρα, την ημέρα που αναφέρεται στο σημείο 4.

3. Οι προσφορές πρέπει να εσωκλείονται σε κλειστό και σφραγισμένο φάκελο που φέρει την ένδειξη: "Υποβολή προσφοράς, διαγωνισμός αλκοόλης για αποκλειστική χρήση στον τομέα των καυσίμων στις τρίτες χώρες, υπ' αριθμόν 298/2001 ΕΚ - Αλκοόλη, ΓΔ AGRI/Δ/4 - Να ανοίγεται μόνο κατά τη σύνοδο της ομάδας ανάλυσης των προσφορών"· ο εν λόγω φάκελος εσωκλείεται σε φάκελο προς την Επιτροπή.

4. Οι προσφορές πρέπει να περιέλθουν στην Επιτροπή το αργότερο στις 5 Ιουνίου 2001, ώρα 12.00 (ώρα Βρυξελλών).

5. Κάθε προσφορά πρέπει να φέρει το ονοματεπώνυμο και τη διεύθυνση του προσφέροντος και να αναγράφεται σ' αυτήν:

α) η αναφορά του διαγωνισμού αλκοόλης για αποκλειστική χρήση στον τομέα των καυσίμων στις τρίτες χώρες, δηλαδή 298/2001 ΕΚ·

β) η τιμή προσφοράς εκφραζόμενη σε ευρώ ανά εκατόλιτρο αλκοόλης 100 % vol·

γ) το σύνολο των δεσμεύσεων, εγγράφων και δηλώσεων που προβλέπονται στα άρθρα 88 και 97 του κανονισμού (ΕΚ) αριθ. 1623/2000 και στο παράρτημα ΙΙ του παρόντος κανονισμού.

6. Κάθε προσφορά πρέπει να συνοδεύεται από βεβαιώσεις κατάθεσης της εγγύησης συμμετοχής, οι οποίες εκδίδονται από τον ακόλουθο οργανισμό παρέμβασης:

Onivins-Libourne, Délégation nationale, 17 avenue de la Ballastière, boîte postale 231, F-33505 Libourne Cedex [τηλ.: (33-5) 57 55 20 00· τέλεξ: 57 20 25· φαξ: (33-5) 57 55 20 59].

Η εγγύηση αυτή πρέπει να αντιστοιχεί σε ποσό 400000 ευρώ.

ΔΙΑΓΩΝΙΣΜΟΣ ΟΣΟΝ ΑΦΟΡΑ ΤΗΝ ΑΛΚΟΟΛΗ ΓΙΑ ΑΠΟΚΛΕΙΣΤΙΚΗ ΧΡΗΣΗ ΣΤΟΥΣ ΤΟΜΕΙΣ ΤΩΝ ΚΑΥΣΙΜΩΝ ΣΤΙΣ ΤΡΙΤΕΣ ΧΩΡΕΣ, ΥΠ' ΑΡΙΘΜΟΝ 299/2001 ΕΚ

I. Τόπος αποθεματοποίησης, όγκος και χαρακτηριστικά της αλκοόλης που διατίθεται προς πώληση

>ΘΕΣΗ ΠΙΝΑΚΑ>

Κάθε ενδιαφερόμενος μπορεί να λάβει, απευθυνόμενος στο σχετικό οργανισμό παρέμβασης, έναντι πληρωμής ποσού 10 ευρώ ανά λίτρο, δείγματα της αλκοόλης που διατίθεται προς πώληση και έχουν ληφθεί από έναν αντιπρόσωπο του σχετικού οργανισμού παρέμβασης.

II. Προορισμός και χρήση της αλκοόλης

Η αλκοόλη που διατίθεται προς πώληση, προορίζεται για εξαγωγή εκτός της Κοινότητας. Πρέπει να εισαχθεί και να υποστεί αφυδάτωση σε μία από τις τρίτες χώρες που εμφαίνονται στον κατάλογο του άρθρου 86 του κανονισμού (ΕΚ) αριθ. 1623/2000, προκειμένου να χρησιμοποιηθεί αποκλειστικά στον τομέα των καυσίμων στις τρίτες χώρες.

Τα αποδεικτικά στοιχεία σχετικά με τον προορισμό και τη χρήση της αλκοόλης παρέχονται από μία διεθνή εταιρεία εποπτείας και διαβιβάζονται στο σχετικό οργανισμό παρέμβασης.

Τα σχετικά έξοδα βαρύνουν τον υπερθεματιστή.

III. Παρουσίαση των προσφορών

1. Οι προσφορές πρέπει να πραγματοποιούνται για την ποσότητα 91000 εκατόλιτρων αλκοόλης εκφραζομένων σε εκατόλιτρα αλκοόλης 100 % vol.

Κάθε προσφορά για ποσότητα κατώτερη δεν είναι αποδεκτή.

2. Οι προσφορές πρέπει:

- είτε να αποστέλλονται με συστημένη επιστολή στην Επιτροπή των Ευρωπαϊκών Κοινοτήτων, rue de la Loi/Wetstraat 200, B-1049 Bruxelles/Brussel,

- είτε να παραδίδονται στην είσοδο του κτιρίου "Loi 130", της Επιτροπής των Ευρωπαϊκών Κοινοτήτων, rue de la Loi/Wetstraat 130, B-1049 Bruxelles/Brussel, μεταξύ 11.00 και 12.00 η ώρα, την ημέρα που αναφέρεται στο σημείο 4.

3. Οι προσφορές πρέπει να εσωκλείονται σε κλειστό και σφραγισμένο φάκελο που φέρει την ένδειξη: "Υποβολή προσφοράς, διαγωνισμός αλκοόλης για αποκλειστική χρήση στον τομέα των καυσίμων στις τρίτες χώρες, υπ' αριθμόν 299/2001 ΕΚ - Αλκοόλη, ΓΔ AGRI/Δ/4 - Να ανοίγεται μόνο κατά τη σύνοδο της ομάδας ανάλυσης των προσφορών"· ο εν λόγω φάκελος εσωκλείεται σε φάκελο προς την Επιτροπή.

4. Οι προσφορές πρέπει να περιέλθουν στην Επιτροπή το αργότερο στις 5 Ιουνίου 2001, ώρα 12.00 (ώρα Βρυξελλών).

5. Κάθε προσφορά πρέπει να φέρει το ονοματεπώνυμο και τη διεύθυνση του προσφέροντος και να αναγράφεται σ' αυτήν:

α) η αναφορά του διαγωνισμού αλκοόλης για αποκλειστική χρήση στον τομέα των καυσίμων στις τρίτες χώρες, δηλαδή 299/2001 ΕΚ·

β) η τιμή προσφοράς εκφραζόμενη σε ευρώ ανά εκατόλιτρο αλκοόλης 100 % vol·

γ) το σύνολο των δεσμεύσεων, εγγράφων και δηλώσεων που προβλέπονται στα άρθρα 88 και 97 του κανονισμού (ΕΚ) αριθ. 1623/2000 και στο παράρτημα ΙΙ του παρόντος κανονισμού.

6. Κάθε προσφορά πρέπει να συνοδεύεται από βεβαιώσεις κατάθεσης της εγγύησης συμμετοχής, οι οποίες εκδίδονται από τον ακόλουθο οργανισμό παρέμβασης:

FEGA, Beneficencia 8, E-28004 Madrid [τηλ.: (34) 913 47 65 00· τέλεξ: 23427· φαξ: (34) 915 21 32].

Η εγγύηση αυτή πρέπει να αντιστοιχεί σε ποσό 364000 ευρώ.

ΠΑΡΑΡΤΗΜΑ ΙΙ

Κατάλογος των δεσμεύσεων που αναλαμβάνονται και των εγγράφων που πρέπει να παρασχεθούν, τη στιγμή της υποβολής της προσφοράς, από τον προσφέροντα.

1. Η απόδειξη ότι έχει συσταθεί η εγγύηση συμμετοχής σε κάθε οργανισμό παρέμβασης.

2. Η ένδειξη του τόπου τελικής χρήσης της αλκοόλης και η δέσμευση που αναλαμβάνει ο προσφέρων να τηρήσει το εν λόγω περιορισμό.

3. Η απόδειξη, μεταγενέστερη της έναρξης της ισχύος του παρόντος κανονισμού, ότι ο προσφέρων έχει αναλάβει περιοριστικές δεσμεύσεις με κάποιον επιχειρηματία στον τομέα των καυσίμων σε μία από τις τρίτες χώρες που εμφαίνεται στο άρθρο 86 του κανονισμού (ΕΚ) αριθ. 1623/2000. Ο εν λόγω επιχειρηματίας πρέπει να αναλάβει τη δέσμευση να προβεί σε αφυδάτωση των αλκοολών που έχουν κατακυρωθεί σε μία από τις εν λόγω τρίτες χώρες και να εξαγάγει την αλκοόλη για χρήση στους τομείς των καυσίμων.

4. Η προσφορά πρέπει επίσης να αναφέρει το ονοματεπώνυμο και τη διεύθυνση του προσφέροντος, την αναφορά της προκήρυξης διαγωνισμού, την προτεινόμενη τιμή, εκφραζόμενη σε ευρώ ανά εκατόλιτρο αλκοόλης 100 % vol.

5. Η υποχρέωση του προσφέροντος να τηρήσει το σύνολο των διατάξεων που αφορούν το σχετικό διαγωνισμό.

6. Δήλωση του προσφέροντος, με την οποία παραιτείται κάθε απαίτησης όσον αφορά την ποιότητα του προϊόντος, που του έχει ενδεχομένως κατακυρωθεί, και όσον αφορά τα χαρακτηριστικά του, ότι δέχεται να υποστεί έλεγχο όσον αφορά τον προορισμό και τη χρήση της αλκοόλης και ότι δέχεται το βάρος της απόδειξης όσον αφορά τη χρήση της αλκοόλης σε συμφωνία με τους όρους που καθορίζονται στην παρούσα προκήρυξη διαγωνισμού.

ΠΑΡΑΡΤΗΜΑ ΙΙΙ

Χρησιμοποιούνται στις Βρυξέλλες αποκλειστικά οι ακόλουθοι αριθμοί κλήσεως:

>ΘΕΣΗ ΠΙΝΑΚΑ>